Meddelelse fra Kommissionen

Retningslinjer for gennemførelse af forordningen om den fælles digitale portal Arbejdsprogram for 2021-2022

(EØS-relevant tekst)

(2021/C 71/02)

Indledning

Forordning (EU) 2018/1724 om oprettelse af en fælles digital portal har til formål at styrke onlineadgang til oplysninger, administrative procedurer og bistandstjenester, som borgere og virksomheder har brug for til at bevæge sig i Unionen og til at handle, etablere sig og udvide deres virksomhed i en anden medlemsstat.

I henhold til forordningens artikel 31, stk. 1, skal der vedtages et årligt arbejdsprogram, som skal fastlægge foranstaltninger til at lette gennemførelsen af forordningen. Et første arbejdsprogram for perioden fra juli 2019 til december 2020 blev offentliggjort den 31. juli 2019 i Den Europæiske Unions Tidende (EUT C 257).

Et tæt samarbejde med medlemsstaterne i disse to år gjorde det muligt at gennemføre de fleste af de opgaver, der er anført i det første arbejdsprogram, herunder navnlig at sikre rettidig lancering af portalen i december 2020 på trods af covid-19-krisen. Krisen fremhævede også i endnu højere grad behovet for mere digitaliserede og brugervenlige offentlige forvaltninger.

I dette andet arbejdsprogram fastsættes tidsplanen for yderligere foranstaltninger, der er møntet på at gennemføre kravene til den fælles digitale portal med lovbestemte frister i 2022 og 2023 og at opretholde og forbedre de tjenester, der allerede er iværksat for den fælles digitale portal. Eftersom en række foranstaltninger forløber parallelt frem mod fristen i december 2022, omfatter dette andet arbejdsprogram perioden fra januar 2021 til december 2022. Foranstaltningerne vil fra 2021 fokusere på:

— overvågning og kvalitetsforbedring af portalen

— promovering

— forbedring af kommunernes gennemførelse senest i 2022

— forberedelser til at overholde fristen i 2023 for så vidt angår digitalisering og grænseoverskridende adgang til procedurer og engangssystemet.

Den 6. oktober 2020 blev arbejdsprogrammet drøftet med portalkoordinationsgruppen, jf. forordningens artikel 31, stk. 2. Gennemførelsen af arbejdsprogrammet vil blive overvåget både via portalkoordinationsgruppens onlinesamarbejdsplatform og på møder i portalkoordinationsgruppen.

De nationale koordinatorer opfordres til at udarbejde et nationalt arbejdsprogram med henblik på at vurdere de hidtidige fremskridt og skitsere foranstaltninger til afhjælpning af de resterende mangler. De opfordres til at gennemgå dette nationale arbejdsprogram en gang om året og dele det med Kommissionen og koordinationsgruppen.

I denne meddelelse fra Kommissionen forstås ved:

— »kompetent myndighed«: en myndighed eller et organ i en medlemsstat, der er etableret på nationalt, regionalt eller lokalt niveau, og som har bestemte ansvarsområder vedrørende de oplysninger, procedurer og bistands- og problemløsningstjenester, der er omfattet af denne forordning

— »nationale koordinatorer«: repræsentanter, der er udpeget af medlemsstaterne i medfør af artikel 28 i forordningen om den digitale portal.

1. Kvalitet af oplysninger og tjenester

Mål nr. 1.1: Sikring af oplysningernes fuldstændighed og kvalitet

Reference: Forordningens artikel 4 og 5 om adgang til oplysninger, artikel 9 om kvaliteten af oplysninger om rettigheder, forpligtelser og regler, artikel 10 om kvaliteten af oplysninger om procedurer, artikel 12 om oversættelse, artikel 19

Baggrund

Portalen vil give borgere og virksomheder oplysninger, der er tilstrækkelige til, at de kan udøve deres rettigheder i medfør af EU-retten og den nationale ret i fuld overensstemmelse med gældende regler og forpligtelser.

Bilag I til forordningen indeholder en liste over områder, hvor Kommissionen og medlemsstaterne skal sikre, at alle oplysninger, der er relevante for borgere og virksomheder, gives online senest den 12. december 2020, bortset fra oplysninger fra kommuner, der har indtil 2022. Rettigheder og forpligtelser, der gælder i hele EU, findes på Dit Europa-portalen. Dit Europa-portalen indeholder også oplysninger fra medlemsstaternes myndigheder om national gennemførelse af og regler for nogle af de områder, der er anført i bilag I. Sådanne oplysninger fjernes gradvist fra Dit Europa og erstattes af 1) links til sider på nationale websteder, som medlemsstaterne har meddelt, og 2) portalens søgefunktion.

Kommissionen leverede også oversættelsestjenester til medlemsstaterne i 2020. På baggrund af budgetbegrænsningerne blev der med hensyn til anvendelsen af denne tjeneste indtil udgangen af 2020 givet prioritet til de grundlæggende oplysninger på alle de områder, der er anført i bilag I.

Hvordan og hvornår?

Hvornår Hvad Hvem 1. kvartal 2021-4. kvartal 2022 Undersøg fuldstændigheden og kvaliteten af de oplysninger, der er omfattet af bilag I, og løs problemerne Kommissionen Nationale koordinatorer 1. og 3. kvartal hvert år Halvårlig gennemgang af Kommissionens retningslinjer for gennemførelsen af bilag I Kommissionen Nationale koordinatorer 4. kvartal 2022 Sørg for, at oplysninger på kommunalt plan er tilgængelige online og af rimelig kvalitet, og at webstederne oplyses til Kommissionen Kompetente myndigheder Nationale koordinatorer 1.-2. kvartal 2021 Udfør om muligt et pilotprojekt med en valgfri tilgang for at lette identifikationen af specifikke nationale produktkrav med en række villige medlemsstater. Gennemfør foranstaltninger til forbedring af resultaterne på området produktkrav (herunder den nødvendige IT-udvikling) Kommissionen Nationale koordinatorer Kompetente myndigheder 4. kvartal 2021 Gennemfør foranstaltninger til forbedring af resultaterne på beskatningsområdet (herunder den nødvendige IT-udvikling) Kommissionen Nationale koordinatorer Kompetente myndigheder

Mål nr. 1.2: Undgåelse af overlapning

Reference: Betragtning 17 og 55, artikel 19, stk. 6, og artikel 30 i forordningen

Baggrund

Medlemsstaterne og Kommissionen opfordres i forordningen til at oplyse enkelte kilder til hver oplysningsdel, der kræves til portalen, for, når det er muligt, at undgå delvis eller hel overlapning. Dette er for at undgå forveksling blandt brugerne, der står over for forskellige portaler med tilsvarende, men ikke helt identiske oplysninger på samme område. En målsætning om enkelte kilder til oplysninger vil også gøre opdateringer nemmere og reducere risikoen for at fremlægge modsigende oplysninger.

Kun oplysninger, der alene er rettet mod borgere og virksomheder, og som indeholder en forklaring af deres relevante rettigheder og forpligtelser, må lægges op på portalen. Oplysningerne bør ikke blandes med andet indhold, såsom oplysninger om politik under udarbejdelse, der er rettet mod et publikum som f.eks. eksperter og embedsmænd.

Kommissionen anvender dette princip på sin egen tilstedeværelse på internettet og arbejder på at indarbejde og være vært for oplysninger på EU-plan, der orienterer borgere og virksomheder om deres rettigheder og forpligtelser i medfør af det indre marked på Dit Europa. De eneste undtagelser er tilfælde, hvor særskilt EU-lovgivning kræver, at der oprettes et bestemt websted. Indhold, der beskriver politikker og processer, skal derimod hostes på Kommissionens websted og de enkelte websteder for de ansvarlige generaldirektorater.

Hvordan og hvornår?

Hvornår Hvad Hvem 4. kvartal 2021 Alle oplysninger på EU-plan skal alene integreres på Dit Europa, undtagen hvor lovgivningen ikke tillader det Udarbejd en integreret tilgang mellem Dit Europa og andre EU-portaler, som indgår i portalen, for at opnå en intuitiv navigation og for at undgå overlapning Kommissionen 1. kvartal 2021-4. kvartal 2022 Oplysninger om regler, der gælder for borgere og virksomheder, og som fremlægges på Dit Europa, skal tydeligt adskilles fra oplysninger om politik under udarbejdelse, der er beskrevet på Kommissionens websted og de enkelte GD'ers websteder Kommissionen 1. kvartal 2021-4. kvartal 2022 Søg at mindske overlapninger på bestemte områder, herunder GDPR, digitalisering af virksomheder, finansiering til erhvervslivet, produktkrav, beskatning, import/eksport Kommissionen 1. kvartal 2021-4. kvartal 2021 Udarbejd en integreret tilgang på nationalt plan for at undgå overlapning af oplysninger om bestemte emner mellem forskellige nationale portaler Nationale koordinatorer Kompetente myndigheder 1. kvartal 2021-4. kvartal 2022 Hold øje med, om der er overlapninger mellem Kommissionens og medlemsstaternes websteder, og undersøg, hvordan der kan opnås en bedre fordeling af indholdet. Kommissionen Nationale koordinatorer Kompetente myndigheder

2. IT-udvikling, digitalisering af procedurer, dataindsamling

Mål nr. 2.1: Digitalisering af procedurer

Reference: Artikel 6 i forordningen om procedurer, der tilbydes fuldt ud online.

Baggrund

Portalen giver brugerne nem adgang til nationale administrative procedurer. Med henblik herpå kræves det i henhold til forordningen, at alle medlemsstater sikrer, at brugerne kan få adgang til og gennemføre alle de procedurer, der er anført i bilag II, fuldt ud online. Det betyder, at brugeren skal have mulighed for at tage alle skridt elektronisk, på afstand og ved hjælp af en onlinetjeneste. Forordningen indeholder også en ikke-udtømmende liste over specifikke kriterier, der skal opfyldes.

Den sidste frist for digitalisering af procedurer er december 2023, men medlemsstaterne bør allerede nu begynde at arbejde på dette projekt og finde muligheder for at gennemføre kravene i god tid før fristen som led i de løbende e-forvaltningsprogrammer, som nogen er begyndt at gøre under covid-19-krisen.

EU-programmer hjælper medlemsstaterne med at nå dette mål, f.eks. i genopretnings- og resiliensfaciliteten, Horisont Europa, programmet for et digitalt Europa og EFRU. Kompetente myndigheder opfordres til at kontakte deres nationale koordinatorer med ansvar for de finansielle programmer i deres medlemsstat.

I 2020 fremsendte Kommissionen en forklarende note til bilag II-procedurerne, og emnet vil fortsat blive behandlet i koordinationsgruppemøder.

Hvordan og hvornår?

Hvornår Hvad Hvem 1.-2. kvartal 2021 Del oplysninger om fremskridt hen imod digitalisering af bilag II-procedurer med koordinationsgruppen Kompetente myndigheder Nationale koordinatorer 2. kvartal 2021-4. kvartal 2022 Ret mangler, der konstateres gennem ovennævnte opgave Kompetente myndigheder Nationale koordinatorer p. m. 4. kvartal 2023 Alle procedurerne i bilag II skal være fuldt ud online Nationale koordinatorer Kompetente myndigheder

Mål nr. 2.2: Grænseoverskridende brugeres adgang til onlineprocedurer

Reference: Artikel 13 i forordningen om grænseoverskridende adgang til onlineprocedurer.

Baggrund

Ifølge forordningen skal de procedurer, der allerede er online, være (gøres) fuldt tilgængelige for grænseoverskridende brugere. Det vil sige, at hvis en procedure er tilgængelig for en statsborger i en bestemt medlemsstat, skal alle skridt i den også være tilgængelige for brugere fra andre medlemsstater eller for brugere fra samme medlemsstat, der bor i en anden medlemsstat, eller som tidligere har boet, arbejdet, studeret eller drevet virksomhed i en anden medlemsstat.

Medlemsstaterne kan — hvis det er nødvendigt — benytte en alternativ separat teknisk løsning til grænseoverskridende brugere. De bør dog i disse situationer være særligt opmærksomme på at sikre, at procedurerne giver samme resultat, og at de ikke medfører ekstra byrder end de procedurer, der tilbydes de nationale brugere.

Der bør især være fokus på hindringer for grænseoverskridende brugere såsom felter, der kræver nationale telefonnumre, nationale præfikser for telefonnumre eller nationale postnumre, betaling af gebyrer, som kun kan ske gennem systemer, der ikke (generelt) er til rådighed for grænseoverskridende brugere, mangel på detaljerede forklaringer på et sprog, som forstås af grænseoverskridende brugere, manglende muligheder for, at brugeren kan indgive elektronisk dokumentation, og manglende accept af elektroniske identifikationsmidler, der er udstedt i andre medlemsstater.

På visse områder (f.eks. servicedirektivet, direktivet om anerkendelse af erhvervsmæssige kvalifikationer, direktiverne om offentlige indkøb) er grænseoverskridende brugeres ikkediskriminerende adgang allerede et retligt krav sammen med princippet om ikkeforskelsbehandling, der er indskrevet i traktaten om Den Europæiske Unions funktionsmåde.

I 2020 fremsendte Kommissionen en forklarende note om grænseoverskridende adgang til procedurer, og emnet vil fortsat blive behandlet i koordinationsgruppemøder.

Hvordan og hvornår?

Hvornår Hvad Hvem 1.-2. kvartal 2021 Del oplysninger om fremskridt hen imod fuld grænseoverskridende adgang til onlineprocedurer med koordinationsgruppen Kompetente myndigheder Nationale koordinatorer 2. kvartal 2021-4. kvartal 2022 Fjern resterende hindringer Kompetente myndigheder Nationale koordinatorer p. m. 4. kvartal 2023 Onlineprocedurer skal være tilgængelige for grænseoverskridende brugere på en ikkediskriminerende måde

Mål nr. 2.3: Bidrag til udviklingen af IT-værktøjer på EU-plan og sikring af interoperabilitet mellem europæiske og nationale IT-værktøjer

Reference: Artikel 8, 15, 18, 19 og 21 i forordningen om forpligtelser for IKT-applikationerne bag portalen.

Baggrund

Som fastlagt i forordningen er portalens funktionalitet sikret ved hjælp af tekniske værktøjer, der omfatter: en søgefunktion og en fælles vejviser til bistandstjenester, der leder slutbrugere hen til oplysninger, procedurer og bistandstjenester, et brugerfeedbackredskab om kvaliteten af tjenesterne, et brugerfeedbackredskab om hindringer på det indre marked, et værktøj til indsamling af brugerstatistikker og et dashboard som grænseflade til offentlige myndigheder.

Kommissionen vedtog i juli 2020 en gennemførelsesretsakt om brugerfeedback og statistikker (Kommissionens gennemførelsesforordning (EU) 2020/1121) og sikrede, at alle disse værktøjer var tilgængelige i 2020. De nationale myndigheder skulle sikre sig, at gennemførelsesretsakten overholdes, fremsende de oplysninger, der er nødvendige for, at værktøjerne kan fungere, og oprette forbindelse til nogle af dem fra deres nationale websteder. Der blev tilføjet retningslinjer ved indsættelsen af linkene på de nationale websteder.

Hvordan og hvornår?

Hvornår Hvad Hvem 1.-2. kvartal 2021 Overvåg indsamlingen af feedback og statistikker Hold øje med tilføjede links på nationale sider, der indgår i portalen, til: — det fælles brugerfeedbackredskab på sider, der ikke har et nationalt feedbackredskab — vejviser til bistandstjenester — redskabet om hindringer for det indre marked Kommissionen Nationale koordinatorer 1. kvartal 2021-4. kvartal 2022 Vedligeholde og yderligere forbedre IT-værktøjerne for den fælles digitale portal på grundlag af brugerfeedback og indsamlede statistikker Kommissionen 1.-3. kvartal 2021 Undersøg behovet for og gennemførligheden af at udvikle fælles IT-værktøjer til automatisk indsamling og indberetning af statistikker fra kommuner og støtte digitaliseringen af procedurer Kommissionen Nationale koordinatorer 2. kvartal 2022 Udvikl værktøjerne ud fra denne analyse Kommissionen p. m. 4. kvartal 2023 Indfør arbejdsgang i IMI med henblik på administrativt samarbejde (art. 15)

Mål nr. 2.4: Engangsprincippet

Reference: Artikel 14 i forordningen

Baggrund

Kommissionen vil i samarbejde med medlemsstaterne etablere et teknisk system til elektronisk udveksling til de onlineprocedurer, der er opført i bilag II til forordningen, og til de procedurer, der er fastsat i servicedirektivet (1), direktivet om anerkendelse af erhvervsmæssige kvalifikationer (2) og to direktiver om offentlige indkøb (2014/24/EU og 2014/25/EU).

I 2019 og 2020 udviklede Kommissionen en arkitektur for systemet og samarbejdede med medlemsstaterne om en række arbejdspakker om tekniske og operationelle løsninger. Kommissionen afholdt også undersøgelser og pilotprojekter for at understøtte dette arbejde.

Hvordan og hvornår?

Hvornår Hvad Hvem 1. kvartal 2021 Endelig gennemgang af resultaterne af arbejdspakkerne Koordinationsgruppen 1. kvartal 2021 Foreslå et udkast til gennemførelsesretsakt, hvori de tekniske og operationelle specifikationer fastsættes for det tekniske system Kommissionen 1. kvartal 2021 Indledende arbejde med gennemførelsesretsakten Koordinationsgruppen 2. kvartal 2021 Afgiv udtalelse om udkastet til gennemførelsesretsakt og om de centrale og generiske tjenester, der er under udvikling Udvalg 2. kvartal 2021 Vedtag gennemførelsesretsakten Kommissionen 1. kvartal 2022 Offentliggør mere detaljerede tekniske specifikationer og styringsrammen som supplement til gennemførelsesretsakten på grundlag af input fra specifikke arbejdspakker og efter drøftelse med koordinationsgruppen Kommissionen 1. kvartal 2022 Gennemfør forvaltningsrammen for det tekniske system Kommissionen Nationale koordinatorer Kompetente myndigheder Fra og med 3. kvartal 2021 Udarbejd de centrale komponenter og de tekniske katalysatorer i det tekniske system og indfør de nødvendige operationelle ordninger på EU-plan Kommissionen Fra og med 3. kvartal 2021 Udarbejd og tilpas den nationale side af det tekniske system, herunder autentiske informationskilder, e-forvaltningsmæglere/formidlingsplatforme og e-forvaltningsportaler samt de nødvendige operationelle ordninger på nationalt plan Nationale koordinatorer Kompetente myndigheder p. m. 1. kvartal 2023 Afprøvning og onboarding Kommissionen Nationale koordinatorer Kompetente myndigheder p. m. 4. kvartal 2023 Teknisk engangssystem på plads og klar til brug

Mål nr. 2.5: Rapportering om portalens og det indre markeds funktion

Reference: Forordningens artikel 19, 24, 25, 26, 27 og 36

Baggrund

I henhold til forordningen skal medlemsstaterne og Kommissionen analysere og undersøge de problemer, som brugerne rejser gennem værktøjet vedrørende hindringer for det indre marked, og løse dem på passende vis, hvor det er muligt.

I henhold til forordningen skal Kommissionen desuden offentliggøre sammenfattende oversigter online over de problemer, der er opstået som følge af rapporter fra portalens brugere gennem værktøjet vedrørende hindringer for det indre marked, og som er fremhævet i den indsamlede brugerfeedback og statistikker.

Forordningen foreskriver i øvrigt, at Kommissionen skal gennemgå forordningens anvendelse senest den 12. december 2022 og udarbejde en rapport med en vurdering af, hvordan portalen og det indre marked fungerer, på grundlag af de indsamlede statistikker, brugerfeedback og rapporter om hindringer for det indre marked.

Forordningen indeholder en række værktøjer, som vil hjælpe Kommissionen med at indsamle relevante oplysninger vedrørende digitaliseringen af offentlige tjenester i EU. De sammenfattende oversigter over problemer og de halvårlige rapporter vil sammen med andre værktøjer hjælpe Kommissionen med at træffe informerede beslutninger, hvad angår det indre marked (dvs. statistisk rapport baseret på udvalgte indikatorer, som offentliggøres på en opgraderet resultattavle for det indre marked, den årlige performancerapport om det indre marked osv.). De vil også hjælpe medlemsstaterne med at identificere og på passende vis håndtere de indberettede problemer.

Hvordan og hvornår?

Hvornår Hvad Hvem Opfølgning på statistik og brugerfeedback 1. kvartal 2021-4. kvartal 2022 Følg op på feedback og statistik Nationale koordinatorer Kompetente myndigheder Kommissionen Opfølgning på feedback fra værktøjet vedrørende hindringer for det indre marked 3.-4. kvartal 2021 Indarbejd den feedback, der indsamles via bistandstjenester i værktøjet vedrørende hindringer for det indre marked Kommissionen Offentliggørelse af datasæt fra portalen som åbne data 4. kvartal 2021 Offentliggør data om statistik Kommissionen 4. kvartal 2021 Offentliggør data fra linkfortegnelsen Kommissionen Sammenfattende onlineoversigt 4. kvartal 2021 Offentliggør sammenfattende oversigter efter drøftelse med koordinationsgruppen Kommissionen Rapport om portalen og det indre marked 2. kvartal 2022 Drøft input til Kommissionens udkast til betænkning Koordinationsgruppen 4. kvartal 2022 Forelæg den for Parlamentet og Rådet Kommissionen Indikatorer for resultattavlen for det indre marked 1. kvartal 2021 Udarbejd indikatorer for den fælles digitale portal til offentliggørelse i resultattavlen for det indre marked for 2021 Kommissionen Koordinationsgruppen 1. kvartal 2021 Fastlæg et sæt indikatorer for den fælles digitale portal i 2022 og de efterfølgende år Kommissionen Koordinationsgruppen

3. Bistandstjenester

Mål nr. 3.1: Tilgængelige oplysninger om bistandstjenester og kvaliteten af dem

Reference: Artikel 7, 11 og 16 i forordningen

Baggrund

Portalen giver via vejviseren for bistandstjenester, der blev lanceret i 2020, brugerne nem adgang til en lang række bistandstjenester, fortæller dem, hvad de kan forvente af disse tjenester, og hjælper dem med at vælge den mest hensigtsmæssige.

Ud over de tjenester, der er anført i bilag III, var der også andre bistandstjenester, der valgte at deltage i portalen fra start af: Europe Direct, de europæiske forbrugercentre og IPR-helpdesken.

Kommissionen støttede bistandstjenesterne i denne proces ved at udarbejde en tjekliste og en vurdering af situationen i 2019.

Hvordan og hvornår?

Hvornår Hvad Hvem 1. kvartal 2021-4. kvartal 2022 Overvåg de oplysninger, der gives om bistandstjenester og deres kvalitet ved hjælp af indsamlet brugerfeedback og statistikker samt opfølgning Kommissionen Nationale koordinatorer Kompetente myndigheder

Mål nr. 3.2: Udvidelse af netværket

Reference: Artikel 7 i forordningen

Baggrund

Ud over de bistandstjenester, der er anført i bilag III, kan Kommissionen og de nationale koordinatorer benytte andre bistandstjenester, hvis de opfylder de betingelser, der fremgår af forordningen.

Hvis det er nødvendigt for at opfylde brugernes behov, kan de nationale koordinatorer også foreslå Kommissionen at tilvælge private eller halvprivate bistandstjenester, hvis de opfylder portalens kvalitetskrav.

I 2019 og 2020 blev der lagt vægt på at medtage bistandstjenester, der er finansieret eller samfinansieret og/eller forvaltet af Kommissionen. Dette medførte, at Europe Direct, de europæiske forbrugercentre og IPR-helpdesken kunne deltage.

I 2021 vil der fortsat blive lagt vægt på at forberede inddragelsen af yderligere tjenester, der er finansieret eller samfinansieret og/eller forvaltet af Kommissionen. Sideløbende hermed vil de nationale koordinatorer have mulighed for at vælge bistandstjenester på nationalt plan efter at have kontrolleret, om disse opfylder portalens kvalitetskrav, og om de supplerer de tjenester, der allerede indgår i portalen.

Fra 2022 vil de nationale koordinatorer have mulighed for at foreslå Kommissionen at vælge private eller halvprivate bistandstjenester.

Hvordan og hvornår?

Hvornår Hvad Hvem 1. kvartal 2021 Fremlæg de praktiske oplysninger vedrørende en tilvalgsprocedure for bistandstjenester Kommissionen

4. Salgsfremstød

Mål nr. 4.1: Promovering af portalen

Reference: Artikel 22 og 23 i forordningen om promovering, navn, logo og kvalitetsmærke

Baggrund

Portalen blev lanceret den 12. december 2020.

I 2020 udarbejdedes der i fællesskab med medlemsstaterne en kommunikationsplan til at markedsføre portalen. Den indebærer, at der iværksættes en kampagne på både EU-plan og nationalt plan i 2021 og koordineres aktiviteter til at promovere portalen og de websteder, der indgår i portalen. Kampagnen omfatter et digitalt roadshow med onlineinformationsmøder i hele Europa på nationale sprog. Målene er at:

— Etablere Dit Europa som et brand blandt borgere og virksomheder

— Øge mulighederne for at finde portalen

— Oplyse europæere om rettigheder og regler i EU og på nationalt plan i det indre marked

— Få dem aktivt engageret i at gøre disse rettigheder gældende og indberette de problemer, de støder på

— Opmuntre brugere til at afgive feedback om offentlige tjenester.

Hvordan og hvornår?

Hvornår Hvad Hvem 1. kvartal 2021 Afhold lanceringsarrangementer Kommissionen Nationale koordinatorer Kompetente myndigheder 1.-2. kvartal 2021 Afhold yderligere promoveringsaktiviteter Kommissionen Nationale koordinatorer Kompetente myndigheder 4. kvartal 2021 Evaluer kampagnens succes Kommissionen 4. kvartal 2021-1. kvartal 2022 Gennemgå kommunikationsplanen Kommissionen Nationale koordinatorer 1.-4. kvartal 2022 Gennemfør den reviderede kommunikationsplan Kommissionen Nationale koordinatorer Kompetente myndigheder 1. kvartal 2021-4. kvartal 2022 Yderligere søgemaskineoptimering af Dit Europa og nationale websteder i søgemaskiner, der er tilgængelige for den brede offentlighed Kommissionen Nationale koordinatorer Kompetente myndigheder 1. kvartal 2021-4. kvartal 2022 Yderligere promovering af portalen over for nationale og lokale kompetente myndigheder Nationale koordinatorer Kommissionen

(1) Direktiv 2005/36/EF.

(2) Direktiv 2006/123/EF.